མགོན་པོ་༸གང་ཉིད་མཆོག་འབྲས་སྤུངས་བླ་སྤྱིར་༸ཞབས་སོར་བདེ་བར་འཁོད་སྐབས་བླ་སྤྱིའི་མདུན་དུ་དགའ་ལྡན་ཁྲི་ཟུར་༸སྐྱབས་རྗེ་རི་རྫོང་རིན་པོ་ཆེ་མཆོག་དང་བྱང་རྩེ་ཆོས་རྗེ་འབྲས་སྤུངས་ཁྲི་པ་ཕེབས་བསུར་བཅར་འདུགཐོག་མར་འབྲས་སྤུངས་བླ་སྤྱིའི་གཙུག་ལག་ཁང་ནང་གནས་གཟིགས་དང་འབྲེལ་ཞབས་སྟེགས་ཐོག་འཁོད་མཚམས་འབྲས་སྤུངས་མཁན་རིན་པོ་ཆེ་མཆོག་དང་ས་གནས་འགོ་འཛིན་རྣམ་པ་གཉིས་ནས་མཎྜལ་རྟེན་གསུམ་འདེགས་འབུལ་ཞུས་པ་མ་ཟད་རྒྱལ་བའི་༸ཞབས་བརྟན་གསོལ་འདེབས་གསུང་འདོན་དང་རྟེན་འབྲེལ་གསོལ་ཇ་འབྲས་སིལ་འདེགས་འབུལ་སོགས་གྲུབ་རྗེས་༸གོང་ས་༸སྐྱབས་མགོན་ཆེན་པོ་མཆོག་གིས་མགོན་པོ་༸གང་ཉིད་མཆོག་ད་ལན་མོན་གྷོ་འདོད་རྒུ་གླིང་དུ་ཆིབས་སྒྱུར་མཛད་དོན་གཙོ་བོ་ནི་བསྙེན་རྫོགས་ཀྱི་སྡོམ་པ་འབོག་ཆོག་གནང་རྒྱུ་མཚོན་པའི་མཛད་འཆར་ཁག་ཅིག་ཡོད་པ་ངོ་སྤྲོད་གནང་སོང་།